שבעה ימים תאכלו…  מנות אחרונות !

קינוחים לפסח 

* בלאן מנז'ה, מקפא חלב שקדים עם מרק מלון/ מתוך הספר "חיים כהן מבשל"

חומרים (6 מנות):

 למקפא:

7 גרם (1/2) שקית) אבקת ג'לטין

300 מ"ל (1.5 כוסות) שמנת מתוקה

300 מ"ל (1.5 כוסות) חלב שקדים (רוזטה)

 למרק מלון:

2 מלונים גדולים, ירוקים ומתוקים

חלב שקדים (רוזטה)

1 מלון כתום

פלפל שחור גרוס טרי

אופן הכנה:

.1 המקפא: משרים את אבקת הג'לטין ב-35 מ"ל (3 כפות) מים קרים ל-10

 דקות לפחות, עד שכל המים נספגים באבקה. מחממים את השמנת עד שהיא חמה

 אבל לא רותחת. מוסיפים את הג'לטין לשמנת ומערבבים במטרפה עד שהוא

 נמס. מוסיפים את חלב השקדים ומערבבים שוב. יוצקים לקערה או ל-6 כלים

 אישיים (למשל כלים אישיים לסופלה), מכסים בניילון נצמד ומקפיאים

 לפחות 6 שעות, ועד שבוע.

.2 המרק: מנקים את המלונים הירוקים מגרעינים וקולפים. מרסקים במעבד

 מזון ומעבירים דרך מסננת. מוסיפים כף חלב שקדים ומאחסנים במקרר.

.3 מוציאים מהמלון הכתום כדורים בעזרת כף פריזיאן, שמים בקערית, מכסים

 בחלב שקדים, מוסיפים פלפל שחור ומאחסנים במקרר.

.4 ההגשה: כדי לשחרר את המקפא מהכלים האישיים, טובלים את התחתית שלהם

 במים חמים והופכים מיד למרכז צלחות הגשה עמוקות (אם משתמשים בקערה

 אחת, מוציאים כפות גדולות מהקערה למרכז הצלחות). יוצקים לכל צלחת

 מצקת ממרק המלון, מקשטים מסביב בכדורי המלון הכתום ומתבלים במעט פלפל שחור.

* קרם ברולה 

להכנת 6 מנות (בקעריות סופלה אישיות):

3 כוסות (750 מ"ל) שמנת נוזלית

2 מקלות וניל

8 חלמוני ביצים 

1/2 כוס סוכר

3 כפיות סוכר (לשלב ההקצפה)

אופן ההכנה:

מחממים בסיר גדול בעל תחתית עבה את השמנת עם מקלות הוניל עד לסף רתיחה.

מסירים מהאש ומניחים בצד 30 דקות ורק אז מוציאים את מקלות הוניל.

בקערה נפרדת מקציפים חלמונים ו3- כפיות סוכר עד לקבלת תערובת תפוחה, סמיכה ובהירה.

מוסיפים את השמנת ואז מעבירים לסיר נקי ומחממים על האש רק עד שהתערובת מסמיכה מעט.

מחלקים לקעריות אישיות, מכסים בעטיף פלסטיק ומכניסים למקרר לשלוש שעות לפחות.

ממש לפני ההגשה, מחממים את הגריל, מפזרים שכבת סוכר (דרך מסננת) על כל ברולה, מניחים הקעריות על תבנית וממלאים את התבנית קרח כדי שהרפרפת לא תתחמם אלא רק הסוכר.

מתבוננים כל העת בסוכר כדי שייהפך לקרמל אבל לא יישרף.

* קרם קוקוס ברוטב תות (מתוך Ynet)
חומרים: 
לרוטב: 

250 גרם תותים יפים 
50 גרם אבקת סוכר 
מיץ מחצי לימון 
טוחנים את החומרים במעבד מזון ומניחים בצד. 
לקרם קוקוס:
1 כוס חלב קוקוס סמיך (יש להשיג בחנויות מזון מן המזרח הרחוק, בקופסאות שימורים) 
שני שליש כוס סוכר 
1 כפית מי ורדים או מי תפוז או חצי כפית גרד קליפת תפוז 
רבע כפית מלח 
4 ביצים מוקצפות קלות, חלבונים וחלמונים גם יחד 
הכנה: 
ממיסים את הסוכר בחלב הקוקוס, מוסיפים מי ורדים ומלח ומערבבים. מוסיפים את הביצים ומערבבים היטב. יוצקים את התערובת לתבנית של סופלה און לתבניות חרס אישיות קטנות, חסינות חום. 
ממלאים תבנית תנור עמוקה למדי במים רותחים, מחממים את התנור ל – 180 מעלות. 
מניחים בזהירות את תבנית הסופלה או את קעריות החרס על גבי התבנית. אופים שלושים דקות, או עד שנגיעה במזלג עץ על גבי הקרום נותנת תחושה שכל העסק נקרש. 
מנה מתוקה מאד, שרוטב התות ירענן אותה ויוסיף לה ניגוד צבע נעים. 
* סורבה עשבי תיבול של קונרד
(לאחר מקצה שיפורים, פיתוח של פאי ואנוכי).

6-8 עלי גרניום

3 עלי למון גראס

גבעול לימונית

5-7 עלי מרווה

3 כוסות מים

2 כוסות סוכר

1 חלבון

אופן הכנה:

מרתיחים המים+ הסוכר, בוחשים טרם הרתיחה, המטרה היא לקבל נוזל צלול, לא חשובה

הסמיכות.

מסירים מהאש, משרים העלים.

כמצטנן משהו, מקררים במקרר, מריצים במכונת גלידה, כשמתחילים להווצר גבישים מוסיפים חלבון אחד, טרוף קלות במזלג.

זהו.

* סורבה בליני (אורטל)

רכיבים:

3/4 כוס סוכר

1/2 כוס מים

1 כוס יין מבעבע (שמפניה היא משקה מסויים מחבל הארץ שמפיין ולכן כל יין אחר המתיימר לחקות אותו נקרא "יין מבעבע" ולא שמפניה)

1 לימון (מיץ + קליפה מגוררת)

1 קופסא אפרסקים משומרים, מסוננים מנוזלים או (בעונה) 4-5 אפרסקים טריים מבושלים במים, קלופים ומגולענים)

2 חלבונים (אופציונאלי)

אופן הכנה:

מרתיחים את הסוכר ב-1/2 כוס מים וממשיכים לבשל 5 דקות.

מצננים לטמפרטורת החדר (כמה שעות) ומוסיפים מיץ לימון ושמפניה.

מרסקים בבלנדר את האפרסקים למחית ומוסיפים את הנוזלים ומערבלים מעט.

יוצקים לקופסת פלסטיק עם מכסה, סוגרים ומכניסים למקפיא למשך הלילה.

ביום למחרת, מעבירים את הסורבה למעבד-מזון ומעררבלים כמה דקות.

בקערה נפרדת טורפים מעט את החלבונים ומוסיפים למעבד מזון וממשיכים לערבל כמה דקות עד שהכל אחיד.

יוצקים בחזרה לקופסת הפלסטיק - ולמקפיא ל-8 שעות לפחות.

אם רוצים, אפשר לערבל שוב במעבד מזון (לתערובת חלקה יותר) ביום למחרת, אבל לא חייבים.

*צריך לקחת בחשבון שלסורבה יש טעם מודגש מאד של יין-מבעבע

* מוס שוקולד אוורירי של ישראל

חומרים ל-4 מנות:

4 ביצים

200 גרם שוקולד מריר

50 גרם מרגרינה

4 כפות סוכר

4 כפות ברנדי (או קפה נמס)

אופן ההכנה:

מפרידים את הביצים כשאת החלבונים שמים בקערת המיקסר, ואת החלמונים בקערה נפרדת.

שוברים את השוקולד, שמים בקערה יחד עם המרגרינה וממיסים בבאן מארי לאחר שהשוקולד נמס, מוסיפים את הברנדי ומערבבים.

טורפים את החלמונים, ולאחר שהשוקולד התקרר, מוסיפים אותם לשוקולד תוך ערבוב.

מקציפים את החלבונים לקצף רך, מוסיפים הסוכר בהדרגה, וממשיכים להקציף עד שהקצף מתייצב.

מקפלים לקצף את תערובת השוקולד ובוחשים בכף גדולה בעדינות.

מחלקים לגביעים ומצננים.

אין.

אין כמו המוס הזה.

בתאבון.

* פודינג חלב ומי ורדים (תורכי) – רשמ/ה: שולי

רכיבים:

 5 כוסות חלב מלא

 1/2 כוס שמנת לקצפת

 3/4 כוס סוכר

 1/2 כוס מי ורדים

 1/3 כוס קורנפלור (אפשר גם קמח תפו"א)

 קינמון

אופן הכנה:

 בקלחת בינונית מערבבים 4 כוסות חלב, סוכר, שמנת ומי ורדים. מביאים להרתחה בזהירות תוך כדי ערבוב בכף עץ.

 מערבבים קורנפלור בשאר החלב ומוסיפים לסיר. מנמיכים את הלהבה ומבשלים בבעבוע עדין

12 דקות ומדי פעם מערבבים, עד שהכול מתעבה ומסמיך.

 מחלקים לקעריות אישיות, מצננים לטמפ' החדר ומעבירים למקרר למספר שעות.

 מגישים קר, מקושט בקנמון.

לקוח מתוך: 

Sultan`s Kitchen
A Turkish Cookbook
by Ozcan Ozan
* חטיפי פקאנים מסוכרים של קרמבולה

חלבון ביצה + כפית מים

500 גר' פקאנים

1 כוס סוכר

1 כפית קנמון

2 כפיות אגוז מוסקט

2 כפיות פלפל שחור גרוס

1/2 כפית מלח

אופן הכנה:

למרוח תבנית אפיה גדולה בחמאה.

לחמם תנור ל 160 מעלות.

לערבב בקערה גדולה חלבון + כפית מים, להוסיף לקערה את האגוזים ולערבב היטב עד שיצופו בחלבון.

בקערה נפרדת לערבב את הסוכר, קינמון, אגוז מוסקט, פלפל גרוס ומלח. להוסיף לאגוזים ולערבב.

לפזר את הפקאנים בתבנית אפיה משומנת בחמאה ולאפות בחום של 160 מעלות, 20 דקות.

להוציא על ניר אפיה עד שיתקרר.

לשמור במיכל סגור.

* מלבי של אוליבר

ובכן היחס הוא כזה:

על כל 4 כוסות חלב 1 כוס שמנת מתוקה

על כל כוס נוזלים כף קורנפלור וכף סוכר

אופן הכנה:

מבשלים תוך כדי עירבוב עד שמסמיך(מי שרוצה מוסיף

מי-זהר מחלקים לכוסות

מכינים סירופ

מגישים קר אפשר עם אגוזים ו\או קוקוס \בוטנים

או כמו שבעלי אומר נקי בלי כל מני הסוואות שמחפות על מלבי לא טעים

והוא צודק !! 

* גרניטה בזיליקום עם מינסטרונה פירות של יונתן רושפלד

לגרניטה

135 גרם סוכר

מיץ מחצי לימון

עלים מ-5 גבעולי בזיליקום

350 מ"ל מים

למינסטרונה

1 ליטר מיץ תפוזים

1 עלה דפנה

1 מסמר ציפורן

קורט קינמון טחון

1 מקל קינמון

קליפה מגוררת מלימון אחד

50 גרם סוכר

1 שזיף מזן שגיב, חתוך לקוביות קטנות

1 מנגו, חתוך לקוביות קטנות

1 תפוח עץ, חתוך לקוביות קטנות

1 אגס, חתוך לקוביות קטנות

100 גרם ענבים אדומים, חתוכים לרבעים

10 פסיפלורות

להגשה

עלי נענע

אופן הכנה:

הכנות מקדימות:

כדאי להכין את המנה יום לפני ההגשה, כדי שהגרניטה תקפא והמרק יתקרר היטב. לפני ההגשה חותכים את הפירות ומרכיבים את הקינוח.

להכנת הגרניטה  

בסיר קטן מביאים לרתיחה סוכר עם 100 מ"ל מהמים. מבשלים עד שהסוכר נמס ומצננים.

במעבד מזון מעבדים את סירופ הסוכר, הלימון, הבזיליקום והמים שנותרו. טועמים, ואם הגרניטה מתוקה מדי, מוסיפים מעט מים ו/או מיץ לימון.

מעבירים לתבנית מלבנית ומקפיאים כחצי שעה. מרסקים בעזרת סכין ומחזירים למקפיא. חוזרים על הפעולה עד שנוצרים פתיתי ברד. שומרים במקפיא עד להגשה.

להכנת המינסטרונה

מביאים לרתיחה את מיץ התפוזים עם התבלינים והסוכר, ומבשלים עד שהסוכר נמס. מסירים מהאש, מקררים היטב עד לטמפרטורת החדר ומכניסים למקרר.

מערבבים את הפירות החתוכים בקערה. חוצים את הפסיפלורה ומוסיפים את תוכן הפרי לתערובת הפירות. מערבבים עם המרק הצונן.

להגשה

מוזגים את המרק לקעריות ומניחים מעליו כדור של גרניטה בזיליקום ועלה נענע.

מתוך הספר "רושפלד"

* לפתן פירות יבשים ביין של עידן הלפרין ל"רוטשילד'ס "בראשון לציון

200 גרם תפוחי עץ מיובשים

200 גרם שזיפים מיובשים

200 גרם משמשים מיובשים

200 גרם צימוקים שחורים או לבנים

1 בקבוק יין מוסקט

1 כוס סוכר

1 מקל קינמון

3-4 מסמרי ציפורן

1 מקל וניל חצוי לאורכו

אופן הכנה:

משרים את הפירות היבשים ביין 24 שעות.

מעבירים את הפירות והיין לסיר, מוסיפים את הסוכר והתבלינים, מביאם לרתיחה ומבשלים מעל להבה בינונית עד שמסמיך והפירות מזוגגים בסירופ. מכבים ומצננים.

מסלקים את התבלנים (אפשר לשטוף, ליבש ולשמור לשימוש חוזר)  ומגישים בקעריות זכוכית בתוספת קוביות קרח.

עוגות לפסח 

* עוגת ערמונים טירול של הנס ברטלה (מ"על השולחן")

חומרים לעוגה בקוטר 20 ס"מ:

לתחתיות ולציפוי מרנג:

5 חלבונים

380 גרם סוכר

1 כף אבקת קקאו

למילוי העוגה:

250 גרם מחית ערמונים בסיסית - מתכון בתחתית העמוד

2\1 1 כפות שרי ברנדי או קירשוואסר

50 גרם קצפת

1/3 כוס חלב

1 כפית אבקת קקאו

1 כפית מחוקה אבקת ג'לטין

2 חלמונים

120 גרם שוקולד מריר מומס

1/2 1 כפות קוניאק

250 גרם שמנת מוקצפת

למחית ערמונים:

800 גרם ערמונים קלופים

200 גרם סוכר

400 גרם שמנת מתוקה

50 גרם חמאה

1 מקל וניל

1 ליטר חלב

אופן ההכנה:

למחית ערמונים:

1. מרתיחים חלב וסוכר עם מקל וניל, יוצקים פנימה את הערמונים וממשיכים לבשל על אש קטנה. מדי פעם מערבבים, עד שהנוזל נספג רובו בערמונים ומתקבלת תערובת סמיכה מאוד.

2. מרסקים בבלנדר, או אם רוצים להקפיד יותר מעבירים דרך מסננת עדינה. 

3. מערבבים פנימה שמנת וחמאה. מצננים מכוסה. 

4. לאחסן: 5 ימים ללא שמנת, או 3 ימים עם שמנת.

לעוגה:

1. על אמבט אדים (בין-מרי), מקציפים לקצף יציב את החלבון והסוכר.

2. עם צנטר משונן מזלפים רשת בקוטר העוגה על נייר אפיה. מזלפים עוד 2 פסים שאורכם כ40- ס"מ, והם ישמשו בשלב מאוחר יותר לעיטור הדפנות של העוגה.

3. מוסיפים ליתרת המרנג את אבקת הקקאו ומזלפים 2 תחתיות עגולות בקוטר העוגה על נייר אפיה בעובי של 1 ס"מ או חצי. 

4. אופים את התחתיות ואת רשת המרנג בתנור מחומם מראש ל120- מעלות במשך 50 דקות. מניחים להתייבש בתנור מכובה במשך שעה נוספת. מצננים.

לעוגה:

1. מניחים תחתית מרנג שוקולד בתחתית העוגה, מעמידים טבעת מסביב.

2. מקציפים חלמונים, מרתיחים חלב, קקאו, מורידים את החלב מהאש, מוסיפים אבקת ג'לטין, מערבבים היטב ויוצקים את החלב לתוך קציפת החלמונים. ממשיכים לערבב עוד 2 דקות.

3. יוצקים את תערובת החלב והחלמונים לתוך השוקולד המומס יחד עם הקוניאק. מצננים.

4. מערבבים את תערובת השוקולד, מקפלים פנימה את השמנת ויוצקים לתוך טבעת העוגה, מכסים בתחתית מרנג שוקולד. מקפיאים שעה אחת.

5. מוסיפים את הקירשוואסר לתוך מחית הערמונים ומערבבים. מורחים על התחתית שכבה אחידה.

6. משחררים מהטבעת, מורחים 50 גרם קצפת על הדפנות והחלק העליון. מניחים את הרשת ממרנג לבן, מקצצים את 2 פסי המרנג הלבן לפרורים ומדביקים מסביב לעוגה

* בראוניס לפסח בזיגוג שוקולד וגרנד מארנייה (מתוך Ynet) 
חומרים: 
לבראוניס: 
200 גרם שוקולד מריר מאיכות טובה, חתוך לקוביות 
½ כוס מרגרינה לא מלוחה, מומסת 
4  ביצים 
1 כוס סוכר 
1/8 כפית מלח 
2  כפיות קליפת תפוז מגוררת 
¾  כוס קמח מצה 
¾  כוס אגוזי פקאן או אגוזים אחרים, קצוצים 
לזיגוג: 
4 כפות סוכר 
2  כפות קקאו אמיתי, לא שוקו ולא ממותק 
2 כפות גראנד מארנייה או ליקר תפוזים אחר, 
3  כפות מים 
75 גרם שוקולד מריר, חתוך לקוביות 
6  כפות מרגרינה לא מלוחה, מומסת 
מכינים את הבראוניס: מחממים תנור ל 170 מעלות. מרפדים תבנית מרובעת, בערך 30X30 סנטימטר, בנייר אפייה. 
ממיסים את השוקולד בעדינות בסיר כפול – השוקולד בסיר קטן, מתחתיו סיר מלא עד מחציתו במים רותחים. "אמבט מרים" קוראים לזה בעברית. 
כשהשוקולד מומס, מניחים את הסיר הקטן על השיש ל 3-4 דקות, ואז מבליעים לתוכו את המרגרינה. מערבבים היטב. 
מניחים את הביצים, הסוכר והמלח בקערה ומקציפים במיקסר במהירות גבוהה עד שהתערובת מתקשה ונהיית חיוורת. מוסיפים את תערובת השוקולד והמרגרינה: מזליפים פנימה, כל פעם שליש מן התערובת, מפעילים את המיקסר על מהירות נמוכה, מבליעים את הכל חוזרים על התהליך. בסופו, מערבבים פנימה את קמח המצה והאגוזים ובוחשים במרית. מעבירים את התערובת לתבנית אפיה ומיישרים ממעל במרית. אופים באמצע התנור כ 25 עד 30 דקות, או עד שקיסם המוחדר לאמצע התבנית יוצא נקי. מוציאים את התבנית מתנור, מצננים חצי שעה. מכינים טס הגשה או מגש גדול, הופכים עליו את התבנית ומקלפים את נייר האפייה. 
מכינים זיגוג: מוזגים גראנד מארנייה, מים, סוכר וקקאו לסיר קטן וטורפים במטרף ביצים. מביאים לרתיחה, מבשלים 2-3 דקות על להבה נמוכה תוך כדי טריפה מתמדת. מוסיפים את השוקולד וטורפים עד שהוא נמס. מסירים מן הכיריים וטורפים פנימה את המרגרינה המומסת. טורפים היטב כבר אמרנו? מצננים קמעא, עד שהעסק הופך לממרח, ואכן מורחים אותו על הבראוניז, ומקשטים כל אחת מהן ממעל באגוז, לתפארת ליל הסדר. 
* ועוד בראוניס של פסח (מתוך "מדריך מפה למטייל)

תבנית בגודל 25 על 30 ס"מ

75 גרם חמאה רכה

שלושה רבעי כוס סוכר

5 ביצים מופרדות

200 גרם שוקולד מריר

200 גרם שקדים טחונים דק

100 גרם אגוזי לוז, קצוצים דק

קורט מלח

אופן הכנה:

מחממים תנור לחום בינוני -180 מעלות.

מקציפים את החמאה והסוכר כ-3 דקות, עד שמתקבל קרם רך ותפוח. מוסיפים את החלמונים אחד אחרי השני ומקציפים 2 דקות נוספות.

מעל סיר אדים או במיקרו ממיסים את השוקולד ומוסיפים לתערובת החמאה, תוך כדי עיבוד במיקסר.

מוסיפים את השקדים ואת אגוזי הלוז ומקפלים בעזרת מרית .

בקערה נקיה ויבשה בעזרת ראש הקצפה נקי, מקציפים את החלבונים עם מלח עד לקבלת קצף יציב אבל לא קשה מדי. מקפלים אותו לתוך התערובת ב-3 מחזורים.

משטחים את התערובת בתבנית משומנת ואופים כ-40 דקות, עד שסכין הננעצת במרכז יוצאת ועליה פירורים מעטים.

מצננים לגמרי לפני שחותכים לקוביות.

* עוגת קוקוס, שוקולד ושקדים של פסקל-פרץ-רובין

6 ביצים מופרדות

1 כוס סוכר

3 כפות ליקר תפוזים או ברנדי

1 כפית תמצית וניל

100 גרם שוקולד מריר מגורר

100 גרם קוקוס

100 גרם שקדים טחונים לאבקה (יש לקנות מוכן בשקיות של 100 גרם)

לציפוי:

1 שמנת מתוקה

4 כפות אבקת סוכר

1 כפית אבקת קפה נמס

100 גרם אגוזי פקאן טחונים גס במעבד-מזון

תבנית עגולה מס' 24

אופן הכנה:

מחחמים תנור לחום בינוני (180-190 מעלות).

מקציפים היטב את החלבונים לקצב יציב ומוסיפים בכמה פעמים את הסוכר תוך כדי הקצפה לקצף נוקשה מאד.

הפעולה הזאת אורכת בין 5-10 דקות.

מקציפים בנפרד את החלמונים עם הליקר והוניל עד שמתקבל צבע בהיר והקציפה אוורירית.

יוצקים את החלמונים המוקצפים לחלבונים המוקצפים ומערבבים בעדינות בתנועות עטיפה עד שהכל אחיד.

בקערה מערבבים את הקוקוס, השוקולד המגורר והשקדים.

מוסיפים בכל פעם 2-3 כפות מהמרכיבים היבשים לתערובת הביצים ומערבבים מאד בעדינות בתנועות קיפול.

מאחדים כך את המרכיבים היבשים עם הביצים המוקצפות עד שהתערובת אחידה ויוצקים לתבנית משומנת ומרופדת בתחתיתה בנייר אפייה.

אופים בחום בינוני כ-40 דקות ובודקים אם מוכן באמצעות קיסם.

משאירים בתנור עם דלת פתוחה לצינון ולאחר כמה שעות מצפים את העוגה ושומרים בקירור.

ציפוי:

מקציפים את השמנת המתוקה עם הסוכר ואבקת הקפה.

מורחים על העוגה בצורה אחידה.

את שולי העוגה מקשטים בפירורי אגוזים/שקדים.

* עוגת שוקולד חמה/משפריצה של רות אוליבר
קבוצה א:

400 גר` שוקולד מריר

100 גר` שוקולד לבן

250 גר` חמאה

להמיס במיקרו ולקרר

קבוצה ב:

 6 ביצים 

 3/4 כוס סוכר (או סירופ סוכר העשוי מ-10 כפות סוכר מבושלות ב-10 כפות מים עד להמסת הסוכר)

אופן הכנה:

להמיס קבוצה א' במיקרו ולצנן מעט.

להקציף קבוצה ב' עד שנוצר קצף בהיר ותפוח (אם משתמשים בסירופ סוכר: להוסיף בזמן ההקצפה תוך הזלפה איטית).

לאחד את שתי הקבוצות.

לצקת לכלים אישיים משומנים. להניח את הכלים בתבנית ולמזוג לתבנית מים רותחים עד 1/2 מגובהה.

לאפות כ-15 דקות ב 160 מעלות (עד שהעוגות נאפות אבל עדיין רכות מאד).

לאכול חם.

ניתן להחזיק בתנור מס'`שעות

* עוגת שוקולד תפוזים ללא קמח של רות אוליבר

6 חלמונים

200 גרם שוקולד מריר

200 גרם חמאה

קליפה מגוררת משני תפוזים

מיץ מחצי תפוז

6 חלבונים עם קורט מלח

3/4 כוס סוכר

200 גרם שקדים קלויים וטחונים

50 גרם שוקולד

תבנית אפיה עגולה בקוטר 28 ס"מ

אופן הכנה:

.1 מחממים התנור לבינוני ומשמנים את התבנית

.2 מקציפים את החלמונים והסוכר בקערה לקצף בהיר.

 ממיסים את השוקולד והחמאה בסיר, על אש נמוכה

 תוך בחישה. מסירים מהאש. מוסיפים את קליפת

 התפוזים, המיץ, ואת קצף החלמונים ומערבבים היטב.

.3 בקערה נפרדת מקציפים את החלבונים לקצף יציב,

 ומקפלים לתוך תערובת השוקולד. מוסיפים את השקדים

 הטחונים ומקפלים בעדינות. משטחים

 בתבנית ואופים בחום בינוני כ-30 דקות (ואולי קצת יותר)

.4 טוחנים את השוקולד לאבקה ומכסים את העוגה.

 עוגת המחץ!!! מהרטובות האלה.

* עוגת שקדים ללא קמח - עם ריבה וקצפת
5 ביצים מופרדות

1/4 1 כוסות סוכר

250 גרם שקדים קלויים מעט וטחונים גס

1 כפית וניל

לציפוי:

ריבת תות שדה טובה

1 מיכל שמנת לקצפת

4 כפיות סוכר

תבנית עגולה מספר 26.

אופן הכנה:

מחממים תנור לחום בינוני-נמוך (160).

מקציפים את החלבונים, מוסיפים בהדרגה סוכר וממשיכים להקציץ לקצף נוקשה.

טורפים את החלמונים ומקפלים לקצף.

מוסיפים את השקדים והווניל ומקפלים בעדינות לבלילה אחידה.

מעבירים לתבנית ואופים כ-40 דקות.

לציפוי:

מחממים מעט את הריבה ומורחים על העוגה הקרה.

מקציפים את השמנת עם הסוכר לקצפת יציבה ומצפים את העוגה.

מתוך:

עוגות ועוגיות-חנה שאולוב

* עוגת שוקולד רב שכבתית עם קרם חלבה של הנס ברטלה (מ"על השולחן")

חומרים לתבנית (טבעתית מתפרקת) בקוטר 24 ס"מ:

לבסיס האפוי:

200 גרם קוביות שוקולד מריר

4 ביצים, מופרדות

¼ כוס סוכר

½ כוס קפה

קורט מלח

לגנאש:

½ כוס שמנת מתוקה

100 גרם קוביות שוקולד מריר

לקרם חלבה ושוקולד לבן:

1 כוס שמנת מתוקה

80 גרם חלבה, מפוררת

100 גרם קוביות שוקולד לבן

למוס שוקולד:

 200 גרם קוביות שוקולד מריר

4 ביצים, מופרדות

¼ כוס סוכר

½ כוס קפה

קורט מלח

אופן הכנה:

1. מכינים את הבסיס: ממיסים את השוקולד בקערה מעל ביין-מארי, ובמקביל מערבלים את החלמונים עם 2 כפות סוכר. כשמתקבלת תערובת בהירה ותפוחה מוסיפים את השוקולד המומס (תוך כדי ערבול איטי). מוסיפים קפה וממשיכים לערבל עד שמתקבלת תערובת אחידה.

2.  מחממים תנור ל- 190 מעלות. 

3. במיקסר מקציפים את החלבונים עם קורט מלח ויתרת הסוכר, עד שמתקבל קצף יציב. מקפלים לתוך תערובת השוקולד ויוצקים לתוך תבנית משומנת. אופים כ- 20 דקות, עד שנוצר קרום פריך על פני המוס האפוי.

4.  מכינים גנאש: בסיר מרתיחים את השמנת. מוסיפים את השוקולד, מכסים ומשהים כ- 30 דקות. מערבבים היטב ויוצקים על המוס האפוי. מרפדים את דפנות התבנית ביריעת פלסטיק קשיחה או נייר אפייה (לשמירה על מראה השכבות). 

5.  מכינים קרם חלבה ושוקולד לבן: מרתיחים את השמנת, מוסיפים את החלבה והשוקולד, ומכסים. אחרי שעה מערבבים היטב, מצננים לגמרי ומקררים למשך הלילה (אפשר להקפיא לכמה שעות). 

6. מקציפים את התערובת לקבלת קרם עשיר ומשטחים או מזלפים אותו על שכבת הגנאש. מקררים.

7.  מכינים מוס שוקולד: פועלים בדיוק לפי ההנחיות להכנת הבסיס, ויוצקים על קרם החלבה והשוקולד הלבן. מצננים עד להגשה.

	
	

	
	



	* PRIVATE
דקואז קוקוס ומוס שוקולד - תמי סירקיס אקרמן 
	

	דקואז קוקוס: 
2 גיליונות נייר אפייה 
100 גרם קוקוס 
5 כפות קורנפלור (או קמח תפו"א) 
4 כפות אבקת סוכר 
5 חלבונים 
קורט מלח 
1 כוס סוכר 

מוס שוקולד מריר: 
200 גרם שוקולד מריר משובח 
2 מכלי שמנת לקצפת 
4-5 כפות ליקר תפוזים 

1. מכינים תחילה את דפי הדקואז: 
מחממים מראש תנור לחום נמוך. משרטטים על כל גיליון נייר אפייה שני עיגולים בקוטר 19 ס"מ. משתמשים בצבע חזק וברור. מקפידים שיהיה מרווח בין שני העיגולים על אותו הגיליון כי הדקואז "מתרחב" מעט בעת האפייה. מרטיבים בקצת מים 2 תבניות אפייה של תנור ומניחים במרכזן את הנייר, כשהצד המצוייר פונה מטה (הרטבת התבניות מדביקה את נייר האפייה אליהן). 

2. מערבבים את הקוקוס עם הקורנפלור ואבקת הסוכר. בקערה אחרת מקציפים את החלבונים עם המלח ומוסיפים בהדרגה את הסוכר, עד שמתקבל קצף לבן ומבריק ביותר. מקפלים בעדינות את תערובת הקוקוס עם הקצף. 

3. מעבירים את הקצף לשק זילוף עם צנתר כוכבי ומזלפים אותו על העיגולים המצויירים על ניירות האפייה. מזלפים ממרכז העיגול בצורת ספירלה כלפי חוץ. 

4. אופים את הבסיסים בתנור (עדיף עם הפעלת המאוורר), במשך כ-3/4 שעה. מכבים את התנור, פותחים מעט את הדלת ומניחים לדפי הדקואז להתייבש, כ-7 שעות לפחות (לילה שלם). 

5. מכינים את המוס: 
ממיסים את השוקולד ב-1/2 מיכל שמנת במיקרוגל או בסיר על להבה נמוכה, עד שהוא מומס וחלק. מקררים לטמפרטורת החדר. 

6. מקציפים את יתר השמנת לקצפת יציבה ומוסיפים את הליקר. מקפלים פנימה בעדינות את השוקולד ומאחדים. אם בתהליך נוצרים "גושים" קטנים של שוקולד בקצפת - לא נורא. 

7. להרכבה: בוחרים בצלחת שטוחה ויפה (שגם נכנסת בקלות למקרר). שומרים את בסיס הדקואז היפה ביותר לחלקה העליון של העוגה. מניחים בסיס דקואז ראשון על הצלחת, מורחים או מזלפים דרך שק זילוף כ-1/3 מהמוס. מניחים שכבה שנייה של דקואז ומהדקים בקלילות. מורחים את ה-1/3 השני של המוס ומניחים באותו אופן שכבת דקואז, מעליה את שארית המוס ומכסים בדקואז היפה ביותר. 

8. שומרים את העוגה במקרר מכוסה בניילון נצמד - לא מהודק מדי. אפשר להגיש את העוגה מיד ואז יש לפרוס אותה בסכין משוננת כדי שלא לשבור את הדקואז ולפורר אותו. הגשת העוגה יום-יומיים אחרי הכנתה תבטיח פריסה נוחה ביותר כיוון ששכבות הדקואז יתרככו מעט.
	



